open-index/open-wikipedia-markdown huggingface dataset:
Bontvisvanger

Die **bontvisvanger** (*Ceryle rudis*) is 'n algemene standvoël en visvanger wat wyd verspreid is in Afrika suid van die Sahara en suidelike Asië vanaf Turkye tot China.

## Identifikasie 
Dit is 'n groot visvanger, 28–29&nbsp;cm in lengte, maar kleiner as die reusevisvanger, met 'n uitsluitlike swart-en-wit veredrag. Die geslagte verskil van kleurpatrone. As hy visvang, fladderhang hy gewoonlik oor die water en duik dan af om sy prooi te vang.

## Habitat 
Hou in pare of klein familiegroepies by binnelandse riviere, mere, strome, damme en by strandmere, riviermondings en rotspoele langs die kus.

## Geluid 
Uiter 'n hoë gekwetter; twee of meer voëls roep dikwels tegelyk.

## Ander name 
* Engelse naam: *Pied Kingfisher*
* Wetenskaplike naam:  *Ceryle rudis*

## Fotogalery 

Lêer:Ceryle rudis MHNT ZOO 2010 11 161 Sénégal RdN.jpg|Eiers van die bontvisvanger
Lêer:Pied kingfishers (Ceryle rudis rudis) Botswana male (L) female (R).jpg|Paartjie in die Nasionale Chobewildtuin, Botswana
Lêer:Pied kingfishers, Botswana 01.jpg|Nog twee in die Nasionale Chobewildtuin
Lêer:Pied kingfishers, Botswana 02.jpg|Hulle veg nou daar vir die vis
Lêer:Ceryle rudis (male).jpg|Bontvisvanger in die Nasionale Park Mosi-oa-Tunya naby Livingstone, Zambië

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakels
Garri Kasparof

**Garri Kimowitsj Kasparof** (Russies: Га́рри Ки́мович Каспа́ров; gebore 13 April 1963 as *Garik Weinstein* in Bakoe, Azerbeidjan) is 'n skaak-grootmeester en voormalige amptelike wêreldkampioen van die wêreldskaakfederasie FIDE (1985–1993), skrywer, politieke aktivis en medestigter van die Russiese buiteparlementêre opposisiebeweging Solidarnost. Hy word deur vele beskou as die beste skaakspeler van alle tye.

## Skaak 
Vanaf 1986 tot en met sy aftrede in 2005 was Kasparof die nr. 1-speler in die wêreld vir 225 uit 228 maande. Sy hoogste gradering van 2851 op die FIDE-lys, wat hy in 1999 bereik het, was die hoogste ooit totdat hy deur Magnus Carlsen in 2013 verbygesteek is. Kasparof hou ook rekords vir die meeste agtereenvolgende toernooi-oorwinnings (15) en Skaak-Oscars (11).

Kasparof word in 1985 op die ouderdom van 22 die jongste onbetwiste Wêreldkampioen deur die toenmalige kampioen Anatoli Karpof te verslaan. Hy hou die amptelike FIDE-wêreldtitel tot en met 1993, toe 'n dispuut met FIDE daartoe lei dat hy 'n mededingende organisasie skep, die Professionele Skaakvereniging. In 1997 word hy die eerste wêreldkampioen wat 'n skaakspel teen 'n rekenaar verloor waar standaard-tydbeheer geld, toe hy teen IBM se superrekenaar Deep Blue verloor in 'n wedstryd wat wyd deur die media gedek is. Hy bly die "Klassieke" Wêreldskaakkampioen totdat hy uiteindelik deur Wladimir Kramnik in 2000 verslaan word.

## Politiek 
Kasparof kondig sy aftrede uit professionele skaak op 10 Maart 2005 aan, sodat hy sy tyd aan die politiek en sy skryfwerk kan bestee. Hy vorm op 13 Desember 2008 'n beweging genaamd die Verenigde Burgerlike Front ("Solidarnost") saam met Boris Nemtsof, en sluit as lid by die opposisiegroep Die Ander Rusland aan, 'n koalisie wat die administrasie en beleid van Wladimir Poetin opponeer. 

In 2008 kondig hy sy planne aan om as kandidaat deel te neem aan die wedloop om die Russiese presidentskap, maar hy slaag egter nie daarin om die nodige huurruimte te verseker vir die wetlikvereiste aantal ondersteuners nie. Kasparof blameer "amptelike obstruksie" hiervoor. Alhoewel hy in die Weste wyd beskou word as 'n simbool van die opposisie teenoor Poetin, word hy egter swak ondersteun. Hy is tans op die bestuurraad vir die Menseregtestigting en is die voorsitter van die stigting se Internasionale Raad.

## Verwysings 
## Eksterne skakels 
*  Amptelike webwerf
Kuifkopvisvanger

Die **kuifkopvisvanger** (*Corythornis cristata*) is 'n algemene standvoël van Afrika. In Engels staan dit as die *malachite kingfisher* bekend.

## Identifikasie 
[duimnael|links|200px|'n Jongvoël in [Kenia]]
[duimnael|regs|200px|'n Jongvoël te [Pilanesberg- Nasionale Park]]
Dit is 'n klein visvanger, 13 tot 14&nbsp;cm in lengte. Die kleur van die boonste gedeelte is 'n helder glansende blou. Die kop het 'n kort kuif soos 'n mussie bestaande uit swart en turkoois vere met 'n lang, reguit rooi bek. Jonges het swart snawels en is valer van kleur.

## Habitat 
Kom een-een voor by stadigbewegende water van riviere en damme met oewerplantegroei, en sit laag op riete, takkies of rotse vanwaar dit visvang.

## Verspreiding 
Wydverspreid in Afrika suid van die Sahara met uitsluiting van groot dele van die Noord-Kaap, Botswana en Namibië.

## Geluid 
Uiter 'n skril "pieep-pieep" as dit opgejaag word. Die broeisang is "li-cha-cha-chui-chui".

## Subspesies 
* *A. c. christata*
* *A. c. galerita*
* *A. c. robertsi*
* *A. c. stuartkeithi*

## Ander name 
* Engelse naam: *Malachite kingfisher*
* Wetenskaplike naam:  *Alcedo cristata*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Tate Modern

**Tate Modern** is Brittanje se nasionale museum van internasionale moderne kuns in Londen en, tesame met die Tate Britain, Tate Liverpool en Tate St Ives vorm dit deel van die Tate Gallery.

Die galerye word gehuisves in die voormalige Bankside-kragstasie wat oorspronklik deur Sir Giles Gilbert Scott ontwerp is. Scott was ook die argitek van die Battersea-kragstasie. Die Bankside-kragstasie was in twee fases tussen 1947 en 1963 gebou. Die kragstasie het in 1981 toegemaak en die argitekte Herzog & de Meuron het veranderings aan die gebou aangebring waarna die gebou 99m lank was. Die suidelike derde van die gebou het in beheer van die Franse kragmaatskappy, EDF Energy, as 'n elektriese substasie behou gebly. Die maatskappy het in 2006 die helfte van hul besit vrygestel. Sedert die museum se opening op 12 Mei 2000 het dit 'n gewilde aantrekking vir Londeners en toeriste geword. Toegang tot uitstalling van die galery se eie versamelings en sommige tydelike uitstallings is gratis.

## Verwysings
Velcro

duimnael|links|Die twee dele van Velcro
**Velcro&reg;** is 'n stelsel vir die verbinding van voorwerpe, gewoonlik stukke materiaal.

Velcro is in 1948 deur George de Mestral, 'n Switserse ingenieur, uitgevind. Hy het op die idee gekom toe hy gekyk het na die saadpeul van die klitskruid (*Arctium lappa*) wat aanhou klou het aan sy hond gedurende hulle daaglikse stap deur die Alpe. 

Die uitvinding is vernoem na die Franse woorde ***vel**our*, betekende 'fluweel', en ***cro**chet*, wat 'hakie' beteken.

## Eksterne skakels 
*  Amptelike webwerf
Myl

duimnael|150px|'n Romeinse mylpaal

Een **myl** is 'n afstand van 5280 voet, 1760 jaart, 1609,344 meter. Op see ('n *seemyl*) is een myl gelyk aan 1852 meter.

Die oorsprong van die myl is die Romeinse myl, "*mille passus*" (pl.: *milia passuum*). Dit was duisend pas (van dieselfde voet, dus eintlik twee duisend stappe); totaal ongeveer 1479 meter. Die Roeinse pas was 5 Romeinse voete.

## Sien ook 
* Seemyl
* Droommyl
* Britse en Amerikaanse maateenhede
Gemeente

[duimnael|240px|Die kerkgebou vorm gewoonlik die spil waarom 'n godsdienstige gemeente se bedrywighede draai. Hier verlaat lidmate van die [NG gemeente Drieankerbaai die kerk ná die erediens op Sondag 28 November 2010.]]

'n **Gemeente** is in Protestantse tradisie 'n plaaslike geloofsgemeenskap. Die nasionale kerkverband word meestal met die term kerk aangedui, byvoorbeeld Nederduitse Gereformeerde Kerk. In die Gereformeerde Kerke in Suid-Afrika word egter gewoonlik na elke plaaslike groepering as 'n kerk verwys omdat, volgens dié kerkverband, "elke plaaslike kerk (gemeente) 'n komplete openbaring van die liggaam van Christus is". Vandaar die meervoudsvorm "Kerke" in die genootskap se naam.

## In ander kulture 
Die begrip **gemeente** het verskillende betekenisse in verskillende lande en tale. In Suid-Afrika (Afrikaans) het die begrip 'n godsdienstelike (kerklike) verbintenis.

In Nederland word 'gemeente' gebruik om na 'n munisipaliteit te verwys. Ook in Duitsland (Duits) word die begrip 'Gemeinde' gebruik vir 'n oord, stad, dorp, dog ook vir 'n Christelike kerkgemeenskap.

## Vertaling 
Die Nederlandse woord "gemeente" word gewoonlik in Afrikaans vertaal as "munisipaliteit" of "munisipale gebied". Die Afrikaanse woord "gemeente" sal 'n mens in Nederlands vertaal met "parochie" of "kerkgemeente".

## Verwysings 
## Sien ook 
* Lys van eerste honderd NG gemeentes in Suid-Afrika
* Lys van ingelyfde NG gemeentes
* Lys van Gereformeerde kerke in Suid-Afrika
* Lys van ontbinde gemeentes van die Gereformeerde Kerke in Suid-Afrika

## Eksterne skakels 
*
Dielheim

duimnael|links|Dielheim in die Winter
duimnael|links|Dielheim in die Somer
**Dielheim** is 'n gemeente in die Ryn-Neckar-Omgewing (Rhein-Neckar-Kreis), wat in die staat Baden-Württemberg geleë is. 

## Statistiek 
Die Gemeente bestaan uit vyf dorpe: Dielheim, Horrenberg, Balzfeld, Unterhof en Oberhof.

## Geografie 
Dielheim lê aan die westelike rand van Kraichgau en aan die rand van die bo-Ryn-gebied. Die Leimbach stroom wat ontstaan in Balzfeld vloei deur die kern van Dielheim, Horrenberg en Balzfeld van oos na wes. Die naaste groot stede is Wiesloch (4km), Heidelberg (20km) en Sinsheim (15km).

## Verwysings 
## Eksterne skakels 
* Amptelike Webwerf van Dielheim
Lys van gebiede in Berlyn

duimnael|400px|Die 12 Berlynse distrikte
duimnael|400px|Distrikte en stadsdele

Hierdie is 'n **lys van gebiede in die Duitse deelstaat Berlyn**. Berlyn word nie verdeel in gemeentes nie, maar is verdeel in administrasie-gebiede, en weer onderverdeel in oordsgebiede (voorstede).

* Administrasie-gebied
** Voorstad (Oordsgebied)
*** verdere onderverdeling

* 01 Mitte (sien Berlin-Mitte)
** 0101 Mitte
** 0102 Moabit
** 0103 Hansaviertel
** 0104 Tiergarten
** 0105 Wedding
** 0106 Gesundbrunnen

* 02 Friedrichshain-Kreuzberg
** 0201 Friedrichshain
** 0202 Kreuzberg
*** *SO 36*
*** *SW 61*

* 03 Pankow
** 0301 Prenzlauer Berg
** 0302 Weißensee
** 0303 Blankenburg
** 0304 Heinersdorf
** 0305 Karow
** 0306 Stadtrandsiedlung Malchow
** 0307 Pankow
** 0308 Blankenfelde
** 0309 Buch
** 0310 Französisch Buchholz
** 0311 Niederschönhausen
** 0312 Rosenthal
** 0313 Wilhelmsruh

* 04 Charlottenburg-Wilmersdorf
** 0401 Charlottenburg
*** Halensee
*** Jungfernheide
*** Paul-Herz-Siedlung
*** Pichelsberg
*** Plötzensee
*** Ruhleben
*** Siedlung Charlottenburg-Nord
*** Siedlung Eichkamp
*** Siedlung Heerstraße
*** Westend
*** Witzleben
** 0402 Wilmersdorf
** 0403 Schmargendorf
** 0404 Grunewald

* 05 Spandau
** 0501 Spandau
*** Altstadt
*** Neustadt
*** Stresow
** 0502 Haselhorst
** 0503 Siemensstadt
** 0504 Staaken
** 0505 Gatow
** 0506 Kladow
** 0507 Hakenfelde
** 0508 Falkenhagener Feld
** 0509 Wilhelmstadt

* 06 Steglitz-Zehlendorf
** 0601 Steglitz
** 0602 Lichterfelde
** 0603 Lankwitz
** 0604 Zehlendorf
** 0605 Dahlem
** 0606 Nikolassee
** 0607 Wannsee

* 07 Tempelhof-Schöneberg
** 0701 Schöneberg
*** Bayerisches Viertel
*** Insel
*** Kielgan-Viertel
*** Lindenhof
** 0702 Friedenau
** 0703 Tempelhof
** 0704 Mariendorf
** 0705 Marienfelde
** 0706 Lichtenrade

* 08 Neukölln
** 0801 Neukölln
*** Rixdorf
*** Böhmisches Dorf
*** Rollbergviertel
** 0802 Britz
*** Hufeisensiedlung
** 0803 Buckow
** 0804 Rudow

* 09 Treptow-Köpenick
** 0901 Alt-Treptow
** 0902 Plänterwald
** 0903 Baumschulenweg
** 0904 Johannisthal
** 0905 Niederschöneweide
** 0906 Altglienicke
** 0907 Adlershof
** 0908 Bohnsdorf
** 0909 Oberschöneweide
** 0910 Köpenick
** 0911 Friedrichshagen
** 0912 Rahnsdorf
** 0913 Grünau
** 0914 Müggelheim
** 0915 Schmöckwitz

* 10 Marzahn-Hellersdorf
** 1001 Marzahn
** 1002 Biesdorf
** 1003 Kaulsdorf
** 1004 Mahlsdorf
** 1005 Hellersdorf

* 11 Lichtenberg
** 1101 Friedrichsfelde
** 1102 Karlshorst
** 1103 Lichtenberg
** 1104 Falkenberg
** 1105 Hohenschönhausen
** 1106 Malchow
** 1107 Wartenberg
** 1108 Weißensee

* 12 Reinickendorf
** 1201 Reinickendorf
** 1202 Tegel
** 1203 Konradshöhe
** 1204 Heiligensee
** 1205 Frohnau
** 1206 Hermsdorf
** 1207 Waidmannslust
** 1208 Lübars
** 1209 Wittenau
** 1210 Märkisches Viertel
** 1211 Borsigwalde
** 1212 Tegelort
** 1213 Tegel-Süd

## Verwysings
Kaap Agulhas

duimnael|Foto geneem by Kaap Agulhas. Die Indiese Oseaan is aan die linkerkant, die Atlantiese Oseaan lê regs.
[duimnael|Kaart wat die ligging van Kaap Agulhas relatief tot die [Kaap van Goeie Hoop aandui.]]

**Kaap Agulhas** is die geografiese suidelike punt van Afrika. Dit is geleë in 'n plattelandse gebied 170&nbsp;km oos en effens suid van Kaapstad by 

Dit is 'n onopmerklike klipstrand. Was dit nie vir die landmetermerk wat die plek aangedui het nie, sou 'n mens seker nie kon raai dat hierdie spesifieke punt die uiterste suidepunt is nie, omdat die kus 'n baie geleidelike kurwe hier het.

Die see rondom Kaap Agulhas is berug vir winterstorms en reusagtige fratsgolwe, wat tot 30&nbsp;m hoog kan raak en selfs groot skepe kan laat sink.

Kaap Agulhas is tegnies waar die Indiese- en Atlantiese oseane ontmoet. Die warm Agulhasstroom vloei al langs die ooskus van Afrika af en draai terug na die Indiese Oseaan hier. Soos dit draai, knyp dit groot oseaankolke (bekend as Agulhasringe) af wat na die Suidelike Atlantiese Oseaan toe dryf en enorme hoeveelhede hitte en sout na die naburige oseaan dra. Hierdie effek is een van die sleutelelemente van die wêreldwye vervoerbandsirkulasie van hitte en sout.

Die water naby die kus is baie vlak, en bekend as van die beste visvanggronde in Suid-Afrika. Dit word die Agulhasbank genoem, en is minder as 100&nbsp;m diep. Slegs ná 250&nbsp;km seewaarts sak dit skielik diep af.

Die naam, Portugees vir "naalde", verwys na die rotse en riwwe wat baie skepe gestrand het. Die Kaap Agulhasvuurtoring is in 1849 hier gebou.

## Fotogalery 

Lêer:Cape Agulhas-002.jpg|"U is nou op die mees suidelike punt van die vasteland van Afrika"
Lêer:Cape Agulhas P1040396.JPG|Vuurtoring Kaap Agulhas
Lêer:Cape Agulhas P1040406.JPG|Trappe in die vuurtoring
Lêer:Shipwreck In Cape Agulhas.jpg|Skeepswrak by Kaap Agulhas

## Sien ook 
* Grobbelaar, Jeannette: Kaap L'Agulhas - die begraafplaas van die skepe. In: Lantern. Tydskrif vir Kuns, Kennis en Kultuur. Jaargang 32, nr. 4, September 1983
* Kaap die Goeie Hoop, naby Kaapstad, wat soms verkeerdelik as die suidelikste punt van Afrika geag word.
* Agulhas Nasionale Park

## Eksterne skakels
RSA

Moontlike betekenisse van die afkorting RSA:

* Die Republiek van Suid-Afrika
* Die radiostasie Radio Suid-Afrika
* RSA kriptografie-algoritme van Rivest, Shamir, en Adleman. (Sien ook Rijndael)
SAP

Die afkorting, of akroniem **SAP** het verskillende betekenisse:

* SAP sagtewaremaatskappy
* Suid-Afrikaanse Party (wat in 1910 onder Louis Botha aan die bewind kom en in 1934 met die Nasionale Party van James Barry Munnik Hertzog saamsmelt om die Verenigde Party party te vorm. Ondersteuners van die Verenigde party staan nog lank daarna bekend as *sappe*. 
* Destydse Suid-Afrikaanse Polisie (deesdae die Suid-Afrikaanse Polisiediens).
Vasal

In die Middeleeue was 'n **vasal** of **leenman** is 'n persoon wat beskou word as iemand wat 'n wedersydse verpligting teenoor 'n heer of monarg het, in die konteks van die feodale stelsel in Middeleeuse Europa en elders.

Oorspronklik (in die Karolingiese Ryk) was die leenman 'n amptenaar van die koning, maar die amp het vinnig oorerflik geword en so het die adel ontstaan. Die leenman het aan die koning 'n eed moes sweer dat hy die koning militêr sou steun en getrou aan hom sou wees. Die koning het as antwoord gesweer dat hy hom sal beskerm. Die leenman en sy afstammelinge het die geleende land behou totdat hulle huis (familie) uitgesterf het; daarna het die land weer na die koning teruggekeer.

## Verwysings
Elektroniese media

**Elektroniese of Digitale media** is midde in snelle ontwikkeling, en die konsep word dikwels in verskillende hoedanighede gebruik. So kan radio, televisie asook publikasies vandag as elektronies in sekere omstandighede gesien word. Elektroniese media het ontstaan as gevolg van 'n samesmelting van die **rekenaar**-, **telkommunikasie**- en **media**-industrië.

'n Ander definisie daarvoor is **Hipermedia** - of media waar die gebruiker daarvan self sy of haar pad deur die media kan kies. Die kenmerk staan ook bekend as **interaktiwiteit**. Dit staan byvoorbeeld in teenstelling met TV en gedrukte materiaal, waar die gebruiker 'n liniêre pad deur dit volg en die **outeur** in beheer is. Dié is egter 'n fyn teoretiese punt, want soos reeds genoem kan liniêre media soos 'n rolprent of 'n novelle elektronies afgelewer word. Ander argumenteer dat **video speletjies** die volledigste vorm van interaktiwiteit en elektroniese media is.

'n Kenmerk van elektroniese media is dat dit **digitale tegnologie** as fondasie het. Beelde en klanke kan as inligting in digitale form gestalte kry en gemanipuleer word, met behulp van 'n rekenaar.

Aan die einde van die twintigste eeu het die Internet ontwikkel in die bekendste en mees indrukwekkende manifestasie van elektroniese media.

Daar is dikwels (soos met ander media) **politieke betekenis** aan digitale media gegee.
Hematologie

**Hematologie** is die bestudering van bloedkomponente: Wit bloedselle, Rooi bloedselle en plaatjies. Mediese laboratoriums spesialiseer in die sellulêre abnormaliteite sowel as die navorsing van verwante studierigtings.

**Patologies word daar onderskei:** 
# Wit sel-abnormaliteite - Leukemie (Chronies en Akuut), 
# Rooi sel-abnormaliteite (Geneties - Talassemia, Sekelsel anemie, ens)
# Plaatjie abnormaliteite - Stollingsdefekte (plasma proteïene bv. Faktor VIII en IX is die belangrikste)
Mikrobiologie

**Mikrobiologie** is die studie van intra- sowel as ekstra-sellulêre parasiete (bv. bilharzia) giste, fungi, bakterieë, virusse, en swamme.

Die monsters (urien, stoel, speeksel, ens.) word uitgeplaat op agarplate. Na inkubasie vorm die bakterieë kolonies - d.m.v. weerstandigheid en sensitiwiteite word die organisme geïdentifiseer.

Mikrobioloë werk bykans in elke moontlike bedryf met 'n verskeidenheid van verskillende werksgeleenthede, insluitend menslike gesondheidsorg en veeartsenykunde, die landbou sektor, vervaardiging van voedsel, drank, farmaseutiese en medisinale produkte, industriële mikrobiologie en biotegnologie, openbare gesondheid, forensiese wetenskappe, omgewingssektore soos soos water behandeling en suiwering, asook staats en private navorsing agentskappe en onderwysinstellings. Take van 'n mikrobioloog kan uiteenlopende van aard wees en sluit in basiese navorsing, proses ontwikkeling, produksie, tegniese dienste, gehaltebeheer, nakomingsbeheer of tegniese verkope. As jy as persoon van 'n verskeidenheid van verantwoordelikhede hou en geniet om oplossings vir probleme te vind en dinge maak werk, moet jy ernstig 'n loopbaan in hierdie gebied oorweeg.

Met mikrobiologie of biotegnologie as loopbaankeuse, moet jy bereid wees om 'n multi-dissiplinêre wetenskapsaanslag aan te gryp. Baie selde sal uitdagings beperk wees tot net een spesifieke gebied, en dikwels sal verskeidenheid van vaardighede en kundigheid in bykomende velde soos molekulêre biologie, biochemie, chemie, immunologie en biostatistiek vereis word.

Mikrobiologie bestaan uit die volgende vakke:

* Inleidende Mikrobiologie vir verpleegkunde
* Inleidende Mikrobiologie
* Inleidende mikrobiese genetika, virologie en immunologie
* Mikrobiese Fisiologie
* Rekombinant DNA tegnologie en industriële mikrobiologie
* Diversiteit en Ekologie van Mikroörganismes
* Mikrobiologie vir Voedsel en Voeding
* Mikrobiologie (vir farmasie)
Biochemie

**Biochemie** is die studie van biologiese molekules soos proteïene en nukleïensure en hulle interaksies met mekaar, hul sintese, hul metabolisme as ook die effek van ander chemiese stowwe soos farmaseutiese middels en gifstowwe op die metabolisme van 'n organisme.

## Koolhidraatmetabolisme 
Organismes moet energie vanaf hul omgewing verkry om al hul lewensnoodsaaklike funksies te verrig. Die energie word verkry in die vorm van kos wat deur die organisme geëet word. Die kos word afgebreek en geassimileer deur die liggaam.

Die mens se liggaam se hoofbron van energie is koolhidrate wat verkry word uit voedsel produkte soos brood, aartappels en mielies. Koolhidrate word deur die spysverteringskanaal afgebreek tot glukose of ander eenvoudige suikers soos fruktose en galaktose waarna die suikers in die bloed opgeneem word om aan al die ledemate energie te verskaf.

Die suikers word deur selle opgeneem met die hulp van spesifieke transport ensieme wat energie vanaf ATP gebruik om die suikers oor die selmembraan te vervoer. In die sitoplasma van die sel word die suiker afgebreek deur die glikolise padweg na asetiel-KoA. Asetiel-KoA word dan deur die mitochondrion se dubbel membraan vervoer om aan die Kreb-siklusdeel te neem waarin NADPH en NADH hul waterstof atome toegevoeg word. NADPH en NADH ondergaan oksidatiewe fosforilering om 2 suurstofmolekules aan een koolstofmolekule te heg met die vrystelling van meer ATP en koolstofdioksied (CO2).

## Proteïensintese 
Proteïene word in alle organismes geproduseer vir die gebruik in die organisme se algemene metabolisme. Proteïene word vanaf mRNS getransleer deur die ribosome om 'n string aminosure te vorm. Nadat verkeie post-translasionele veranderinge aan die peptied aangebring is, is die peptied 'n volwaardige proteïen.

## Eksterne skakels 
*
Laboratorium

[duimnael|regs|280px|[Michael Faraday, 19de eeuse natuurkundige en chemikus, in sy laboratorium.]]
[duimnael|regs|180px|[Biochemie laboratorium by die Universiteit van Keulen.]]

'n **Laboratorium** (informeel, lab) is 'n plek waar wetenskaplike navorsing gedoen word en eksperimente uitgevoer word. Die titel laboratorium word ook vir sekere ander fasiliteite gebruik waar die proses of toerusting wat gebruik word ooreenstem met die van 'n wetenskaplike laboratorium. Insluitend:
* filmlaboratorium of donkerkamer
* rekenaarlaboratorium
* mediese laboratorium 

## Sien ook 
* Mediese laboratorium
* Chemielaboratorium
Nieu-Bethesda

duimnael|links|Van die beelde in die erf van die Uilhuis
duimnael|links|Beelde in die Uilhuis te tuin
[duimnael|links|240px|Die kerkgebou van die [NG gemeente Nieu-Bethesda, gestig in 1878.]]

**Nieu-Bethesda** is 'n klein dorpie in die Groot-Karoo, Suid-Afrika, sowat 50&nbsp;km noord van Graaff-Reinet in die Sneeuberg-gebied. Dit is in 1878 gestig deur Charles Murray, predikant van die NG gemeente Graaff-Reinet, gestig met die woorde *"En laten wy deze plaats nu Bethesda noemen",* vanweë die vrugbaarheid van die area en die aanwesigheid van voldoende water. Sy bedoeling was om die gemeente "nou Bethesda" te noem (na aanleiding Johannes 5: vers 2-4), maar dis verkeerdelik genotuleer as "Nieuwe Bethesda" en so het die NG gemeente Nieu-Bethesda lank bekendgestaan tot dit later reggestel is as na "Nu-Bethesda", net om weer later na Nieu-Bethesda terug te verander.  

Nieu-Bethesda was die tuiste van Helen Martins (1898-1976). Saam met Koos Malgas (1937-2000) het sy 'n asembenemende hoeveelheid kunswerke nagelaat. Die hele tuin en huis is vol daarvan. Die huis staan bekend as die Uilhuis.

## Sien ook 
* Lys van dorpe in Suid-Afrika

## Verwysings 
## Bronnelys 
* Zaaiman, Daleen: Wonderwêreld van glas en sement. In: Suid-Afrikaanse Panorama. Jaargang 36, nr. 5, September/Oktober 1991. ISSN 0491-4783

## Eksterne skakels 
* Kaart wat die ligging van die dorp aandui. 
* Meer inligting 
* Nieu Bethesda se amptelike webtuiste
Inheemse gelowe en animisme

Baie Suid-Afrikaanse swartmense glo steeds aan voorvaderlike geeste, ofskoon hul geloof sterk vermeng geraak het met Christelike en ander gelowe. Hoewel hulle dus aan 'n Oppergod glo, word steeds gedink dat gestorwenes 'n invloed op hul lewens kan uitoefen.

Die sangoma of toordokter speel ook 'n kardinale rol in hul religie. Die sogenaamde tokkelossie is weer vir hulle die verpersoonliking van 'n kwaadwillige gees. Animisme is die geloof dat daar 'n siel in alle dinge sit, wat verklaar hoe 'n mens "getoor" sou kon word deur byvoorbeeld 'n klossie hare wat op jou werf begrawe is.

## Eksterne skakels 
* Godsdienste van die reënboog-nasie
Roemeens

: *Hierdie artikel handel oor die taal. Vir die etniese groep, sien Roemene.*

[duimnael|links|Verspreiding van Roemeense [dialekte in Roemenië en Moldowa]]
duimnael|links|Wêreldwye verspreiding van Roemeens:
**Roemeens** (*română*, *limba română* [ˈlimba roˈmɨnə] , soms ook **Dakoroemeens** genoem) maak deel uit van die ondergroep van die Balkanromaanse tale binne die Romaanse taalfamilie. Dit is die meerderheids- en ampstaal van Roemenië en Moldowa.

In Roemenië met 'n totale bevolking van 21,7 miljoen (in 2002) word Roemeens deur sowat 19,4 miljoen mense as moedertaal gepraat, terwyl 'n bykomende 10,6 miljoen Roemeenssprekendes tans in die buiteland woon. In Moldowa praat sowat 2,6 miljoen mense Roemeens, alhoewel die taal hier Moldawies genoem word.

Opvallende kenmerke van Roemeens is die gemengde woordeskat waarby die basiese woordeskat merendeels uit Vulgêrlatyn oorgeneem is en aangevul word deur elemente uit Voor-Roemeense tale, uit Slawies (Dakoslawies, Bulgaars, later ook Russies), uit Turkse tale, Nieu-Grieks, Albanees, Hongaars, Italiaans, Frans en talle neologismes, wat uit Griekse en Latynse bestanddele gevorm is; 'n fonetiese spelling wat danksy die groot aantal klinkers baie ooreenkomste met Italiaans toon en van Roemeens in akoestiese opsig die mees presiese van alle Romaanse tale maak; die gebrek aan 'n vaste woordaksent; die gebruik van die bepaalde lidwoord as agtervoegsel (net soos in die aangrensende, nie-Romaanse Bulgaars) en die bewaring van 'n onsydige naas die manlike en vroulike geslag, net soos in Latyn.

Roemeens word oorwegend met die Latynse alfabet geskryf, net in die omstrede gebied van Transnistrië word die Cyrilliese alfabet gebruik.

## Verwysings 
## Eksterne skakels
Rijeka

**Rijeka** (Italiaans en Hongaars: *Fiume*) is die belangrikste hawestad van Kroasië, geleë aan die Kvarner-baai ('n inham van die Adriatiese See). Dit het ongeveer 128&nbsp;735 inwoners (2011) en is die derde grootste stad in Kroasië. 

## Geskiedenis 
Dit is gestig gedurende of vóór die tyd van die Romeinse Ryk, waarna die stad opeenvolgend deur die Franke, Kroasiërs en Hongare verower is voordat dit uiteindelik gedurende die 15de eeu onder beheer van die Oostenrykse Habsburg gekom het. 

Die relatief nabygeleë Republiek van Venesië kon nooit beheer oor Rijeka verkry nie, maar het die stad twee keer verwoes. Die bekende verligte Hongaarse Kommunistiese leier János Kádár is in Rijeka gebore.

## Hawe 
Die hawe hanteer gemiddeld 15&nbsp;441&nbsp;000 ton vrag en 219&nbsp;800 passasiers per jaar.

## Verwysings
Pous Callixtus

**Pous Callixtus** (ook gespel **Callistus** of **Calixtus**) kan verwys na 'n aantal pouse van die Rooms-Katolieke Kerk nl:

*Pous Callixtus I (217 – 222).
*Pous Callixtus II (1119 – 1124).
*Pous Callixtus III (1168 - 1178) 'n Teenpous.
*Pous Callixtus III (1455 – 1458).
KwaMbonambi

**KwaMbonambi** is 'n klein dorpie in KwaZulu-Natal. Die dorp lê 27&nbsp;km noord van Empangeni langs die N2 nasionale pad. Die naam beteken "die plek waar leiers bymekaar kom". Die dorp word omring deur suikerriet- en denneplantasies.

## Boorlinge 
* Bridget Masango (* 1962): DA-politikus en skaduminister.

## Sien ook 
* Lys van dorpe in Suid-Afrika

## Verwysings
Enoch Sontonga

**Enoch Mankayi Sontonga,** die komponis van die eerste deel van die Suid-Afrikaanse volkslied (Nkosi Sikelel' iAfrika), is in 1873 gebore. Aan die einde van die negentiende eeu het Sontonga, wat in Pimville, Soweto, gewoon het, begin onderwys gee aan die Nancefield-Metodistesendingskool. Hy het baie gesange en liedere gekomponeer. 

Sontonga is op 'n jeugdige 32 jaar oorlede en in die nie-blanke afdeling van die Braamfonteinse begraafplaas begrawe. Sy graf het met die jare in verwaarlosing verval, soseer dat dit nogal 'n taamlike speurtog gekos het om dit op te spoor. Maar op 24 September 1996, Erfenisdag in die Nuwe Suid-Afrika, kon 'n treffende swart granietblok op die graf onthul word. Die perseel is ook tot 'n nasionale monument verklaar. 

Enoch Sontonga se bekendste gesang, Nkosi Sikelel' iAfrika, is deur sy koor in die omgewing van Johannesburg en in KwaZulu-Natal uitgevoer, en ander kore het dit oorgeneem. Dit is op konserte in Johannesburg gewild gemaak deur eerwaarde J.L. Dube se Ohlange Zulu Choir. Sontonga het net die woorde van die eerste vers geskryf. 'n Bekende Xhosa-digter, Samuel Mqhayi, het vir die sewe bykomende verse van die lied gesorg. 

Sontonga is in 1905 oorlede, maar sy lied het bly voortleef. Dit is op 8 Januarie 1912 as slotgebed gesing op die eerste vergadering van die South African Native National Congress, die voorloper van die African National Congress. In 1925 het die ANC dit as slotgesang vir hul vergaderings aanvaar. 'n Sotho-weergawe deur Moses Mphahlele is in 1942 gepubliseer. 

Nkosi Sikelel' iAfrika is vandag nie net 'n deel van die Suid-Afrikaanse volkslied nie, maar ook die volkslied van Tanzanië en Zambië. Dit word ook in Zimbabwe en Namibië gesing. 

## Bronne 
* Huisgenoot se Wonderlike Wêreld op CD-Rom, 2004.
Keanu Reeves

**Keanu Charles Reeves** is 'n Kanadese rolprentakteur. Hy is op 2 September 1964 in Beiroet in Libanon gebore, maar het Kanadese burgerskap aanvaar. Sy naam is afkomstig van 'n Hawaise woord wat "koel wind oor die berg" beteken.

Die eerste rolprent waarin hy gespeel het, was ''River's Edge* (1987), en later was hy in *Youngblood*. Die rol wat hom wêreldwyd gewild gemaak het, was *Bill and Ted's Excellent Adventure*, wat in 1988 uitgereik is. Sy suksesvolste prente is die *The Matrix*-trilogie.

## Selektiewe filmografie 
**Youngblood* (1986)
**River's Edge* (1987)
**Bill and Ted's Excellent Adventure* (1988)
**Dangerous Liaisons* (1989)
**Parenthood* (1989)
**My Own Private Idaho* (1991)
**Bill & Ted's Bogus Journey* (1991)
**Speed* (1994)
**The Matrix* (1999)
**The Replacements* (2000)
**The Gift* (2000)
**The Matrix Reloaded* (2003)
**The Matrix Revolutions'' (2003)

## Eksterne skakels 
*
Lys van wetenskapsfiksierolprente

## Voor 1930
:1902 A Trip to the Moon (Oospronklike titel *Le voyage dans la lune*)
:1927 Metropolis
:1929 Frau im Mond

## 1930's 
:1931 Frankenstein
:1933 The Invisible Man
:1936 Flash Gordon Serial
:1938 Things to Come

## 1950's 
:1951 The Day the Earth Stood Still
:1951 The Thing From Another World 
:1958 Plan 9 from Outer Space
:1952 The War of the Worlds
:1954 Godzilla 
:1956 Forbidden Planet
:1954 This Island Earth
:1957 The Incredible Shrinking Man
:1958 The Blob
:1959 Journey to the Center of the Earth

## 1960's 
:1960 The Time Machine
:1963 Day of the Triffids
:1964 Dr. Strangelove
:1966 Fahrenheit 451
:1966 Seconds
:1968 2001: A Space Odyssey (rolprent)
:1969 Colossus: the Forbin Project

## 1970's 
:1970 THX 1138
:1971 A Clockwork Orange
:1971 The Andromeda Strain
:1971 The Omega Man
:1972 Solaris 
:1973 Sleeper
:1973 Soylent Green
:1974 Dark Star
:1975 Rollerball
:1977 Star Wars
:1977 Close Encounters of the Third Kind
:1979 Star Trek: The Motion Picture
:1979 Alien

## 1980's 
:1980 The Empire Strikes Back
:1981 Outland
:1981 Escape from New York
:1982 E.T. the Extra-Terrestrial
:1982 Blade Runner
:1982 The Thing 
:1983 Return Of The Jedi
:1983 Le Prix du Danger
:1984 Dune 
:1984 The Terminator
:1984 Starman
:1984 Sexmisja
:1985 Cocoon
:1986 Aliens
:1987 RoboCop
:1988 Akira 
:1989 The Abyss

## 1990's 
:1990 Robocop 2
:1991 Terminator 2:Judgment Day
:1992 Alien 3
:1993 Jurassic Park
:1995 Twelve Monkeys
:1996 Mars Attacks
:1996 Independence Day
:1997 Contact
:1997 Gattaca
:1997 Alien Resurrection
:1999 The Matrix
:1999 eXistenZ
:1999 Star Wars Episode I: The Phantom Menace

## 2000's 
:2000 Mission to Mars
:2001 A.I.: Artificial Intelligence
:2002 Minority Report
:2002 Star Wars Episode II: Attack of the Clones
:2003 The Matrix Reloaded
:2003 The Matrix Revolutions
:2003 Terminator 3: Rise of the Machines
:2003 Star Wars Episode III: The Revenge of the Sith
Nuwe Nasionale Party

Die **Nuwe Nasionale Party** (**NNP**) is in 1997 gevorm vanuit die ou Nasionale Party, nadat dié party onttrek het aan die Regering van Nasionale Eenheid saam met die ANC.  Die naamsverandering is gedoen in 'n poging om die party te skei van sy verlede met die instelling en onderhoud van apartheid, en om die party te vernuwe as 'n gematigde, nie-rassige federale party.

Die eerste leier was FW de Klerk, wenner van die Nobelprys vir Vrede tesame met Nelson Mandela, vir sy rol in die afskaffing van apartheid. Die laaste leier van dié party was Marthinus van Schalkwyk. Die party het 'n samewerkingsooreenkoms met die ANC gesluit, wat baie van sy lede ontnugter het.

In die 1999 Algemene Verkiesing was die party feitlik uitgewis op nasionale vlak, maar het nogtans baie invloed behou in die Wes-Kaap. Tydens die Suid-Afrikaanse algemene verkiesing van 2004 het meeste van die oorblywende ondersteuning die party verlaat, deels weens ongelukkigheid oor die party se alliansie met die ANC, en deels oor wat bekend geword het uit die Waarheids-en-Versoeningskommissie. Die nasionale ondersteuning van 6,9% het in 1999 geval tot 1,9% (dit was 20,4% in 1994, toe nog as die Nasionale Party). 

Met die voormalige regerende party nou slegs die sesde grootste party in die land, word daar toe vrae gevra oor die party se langtermyntoekoms, asook die leierskap van Van Schalkwyk. Ten spyte van die party se powere prestasie in die 2004 verkiesing, is Van Schalkwyk die pos van Minister van Omgewingsake en Toerisme toegeken weens die alliansie wat hy gesluit het met die ANC.

Op 9 April 2005 het die federale raad van die NNP amptelik besluit om die party te ontbind. Die party het ophou bestaan om middernag van die dag waarop uitslae aangekondig is van die plaaslike regeringsverkiesings, wat plaasgevind het op 1 Maart 2006.

## Verkiesingsresultate
Ddisselblom

**ddisselblom** is 'n Afrikaanse popgroep vanuit Bloemfontein, Suid-Afrika. Die groep se leuse is "''Die Lewe is 'n Lied''".

In eie woorde is die uitsluitlike doel met die twee d's in die naam, "om almal te verwar".  Dit is ook eerder wenslik om met twee kleinletter d's om te gaan, maar die groep is nie voorskriftelik daaromtrent nie.

## Oorsprong 
Die twee stigterslede, Jaco Spies en Johrné van Huyssteen, het mekaar ontmoet toe hulle saam by 'n selfoonwinkel in Bloemfontein gewerk het.  Beide wou musiek maak, maar het besef dat hulle kapitaal en blootstelling nodig gehad het. In 2001 het hulle die handelsmerkproduksie, "Geblikte Afrikaans", tot stand gebring - bekroon met 'n Pendoring toekenning in daardie jaar. Hierdeur het hulle die nodige kapitaal om 'n musiekloopbaan te begin, bymekaargeskraap en deur hul produkte op kunstefeeste te verkoop, het hulle ook die geleentheid gehad om op die gratis verhoë op te tree.  Hul eerste opvoering as 'n "band" was op die Sarie-tent se gratis verhoog by die KKNK.

## Lede 
Jaco Spies, Johrné van Huyssteen en Lienka Coetzee - al drie liriekskrywers en sangers; die eerste tromspeler was John Smit en baskitaarspeler was David Houghton.
Na twee jaar is hulle vervang deur Riaan Diedericks (op dromme) en AJ Hymann (op baskitaar). Die vyfstuks is sedert 2003 saam.

Daar is ook 'n interessante familieverband in ddisselblom: Johrné is getroud met Lienka se suster, Alet, en Jaco en Lienka het 'n ruk terug in die huwelik getree.

## Styl 
Ddisselblom se styl word as rock beskryf.

## Diskografie 
* *Goud en marog*, 2004
* *Donker grond*, 2007
* *Onskuld*, 2009
* *Grootste treffers*, 2009
* *Ddisselblom*

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
*
Melbourne

**Melbourne** (Engels: [ˈmɛlbərn], ) is die hoofstad van die Australiese deelstaat Victoria en die tweede grootste stad in Australië naas Sydney met 'n bevolking van meer as vyf miljoen volgens die 2021-sensus.

duimnael|links|'n Lugbeeld van Melbourne se stadshorison
Die nedersetting is in 1835 deur 'n groep koloniste uit Tasmanië op die oewers van die Yarrarivier gestig. In 1842 word dit as 'n stad geproklameer.

Melbourne is 'n multikulturele stad wat mense van orals oor die wêreld verwelkom. Dit is bekend vir sy tremme. Die stad het verskeie groot parke en ook 'n paar strande.

## Klimaat 
## Sport 
[duimnael|links|Die [Melbourne-krieketveld]]
Melbourne beskik met die Melbourne-krieketveld oor 'n belangrike toetskrieketstadion. Beide die Australiese nasionale krieketspan en die Australiese nasionale vrouekrieketspan speel van hulle tuiswedstryde in die stad. Die Melbourne-krieketveld het onder andere wedstryde tydens die Vrouekrieketwêreldbeker 1988, die krieketwêreldbekertoernooie in 1992 en 2015, asook beide die T20I-vrouewêreldbeker 2020 en die T20I-wêreldbeker 2022 gehuisves.

In rugby is Melbourne voorheen tydens Superrugby deur die Melbourne Rebels verteenwoordig wat sy tuiswedstryde op die Melbourne Reghoekige Stadion en vroeër op die Docklands-stadion gespeel het. In 2024 het Rugby Australia dié konsessie egter om finansiële redes onttrek. Die Docklands-stadion is ook tydens die Rugbywêreldbeker 2003 gebruik. Dit sal ook tydens die Rugbywêreldbeker 2027 vir wedstryde gebruik word. In Melbourne speel beide die Wallabies en die Wallaroos van hulle tuiswedstryde op die Melbourne Reghoekige Stadion.

Melbourne het ook die Olimpiese Somerspele 1956 gehou en in 2006 die 18de Statebondspele aangebied. In Januarie word jaarliks vir twee weke een van die mees prestigeryke kampioenskappe in professionele tennis aangebied: Die Australiese Ope. Dit vorm saam met die Franse Ope, VSA-Ope en Wimbledon-kampioenskap die vier "Grand Slam"-toernooie van elke jaar. Melbourne was ook een van die Australiese gasheerstede tydens die Vrouesokkerwêreldbeker 2023.

## Verwysings 
## Eksterne skakels 
*  
*  Amptelike webwerf
*
Woordeboek

duimnael|300px|regs|'n Latynse woordeboek.
duimnael|300px|regs|Fragment van 'n Nederlands-Poolse woordeboek.

'n **Woordeboek** is 'n naslaanboek waarin die betekenis van die woorde van 'n sekere taal, of 'n sekere aspek van 'n taal, weergegee word.

## Soorte woordeboeke 
Daar kan tussen verskillende soorte woordeboeke onderskei word:

### Tweetalige woordeboek 
: Sien ook: Lys van gedrukte Afrikaans-vreemdtalige woordeboeke
Die *tweetalige woordeboek* of *vertalende woordeboek* is die oudste soort woordeboek. Hierdie woordeboeke het ten doel om die betekenis van woorde van 'n vreemde taal in 'n taal weer te gee wat die raadpleger verstaan. Reeds in die middeleeue het daar al vele woordeboeke bestaan wat min of meer soos woordelyste opgestel is en ten doel gehad het om mense Latyn te leer. Sedert die einde van die middeleeue het daar ook woordeboeke vir moderne vreemde tale soos Frans en Hoogduits verskyn. Daar is gewoonlik twee dele in sulke woordeboeke: een deel vir die vertaling *vanuit* die vreemde taal en een deel vir vertaling *in* die vreemde taal.
Gelykmatig

### Verklarende woordeboek 
Die *verklarende woordeboek* is tans ongetwyfeld die mees geraadpleegde woordeboeksoort. Hierin word 'n groot aantal woorde van die moedertaal van die samesteller aangetref, en die betekenis van elke woord word in dieselfde taal omskryf. Die bekendste Afrikaanse verklarende woordeboek is die Handwoordeboek van die Afrikaanse Taal.

### Veldgespesialiseerde woordeboek 
[duimnael|300px|Woordeboeke in die biblioteek van die *Accademia della Crusca* te [Florence, een van die oudste taalkundige verenigings ter wêreld]]
Die *veldgespesialiseerde woordeboek* of *vakwoordeboek* gee nie die woordeskat van 'n taal weer nie, maar slegs die vaktaal van 'n bepaalde groep mense, gewoonlik mense wat dieselfde vak beoefen. Daar bestaan beide verklarende woordeboeke en vertalende woordeboeke in hierdie kategorie.

### Etimologiese woordeboek 
Die *etimologiese woordeboek* verduidelik die etimologie of herkoms van woorde.

## Eksterne skakels 
* Wikiwoordeboeke in tientalle tale
* Wikiwoordeboek in Afrikaans
* OmegaWiki: Wikiwoordeboek nuwe styl
* Woordeboek Project
Waarskuwing

duimnael|Waarskuwing: Padwerke voor.

'n **Waarskuwing** is 'n sin of frase wat inligting verskaf oor potensiële gevare, en wat gedoen kan word om die potensiële situasie te vermy. Waarskuwings word gebruik op verbruikersgoedere se etikette en handleidings, op beskrywings van fisieke aktiwiteite, ensovoorts. Verskeie metodes word gebruik om die fokus op die waarskuwings te plaas, soos deur dit apart van die normale teks te plaas,  deur die gebruik van grafiese tekens, en veranderinge in die teks se font en kleur.
Griekse mitologie

duimnael|regs|350 px|Die Griekse drie-eenheid en die verdeling van die drie koninkryke van die aarde: Zeus (hemel), Poseidon (seë en oseane) en Hades (onderwêreld). Theos (minder gode) is die kinders van hierdie drie-eenheid.
**Griekse mitologie** is die versamelde mites oor Griekse gode en godinne asook antieke helde en heldinne. Hierdie legendes is oorspronklik geskep en versprei in die mondeling-poëtiese tradisie. Die oorblywende bronne van Griekse mitologie is transkripsies van oorvertellings of latere letterkundige verwerkings.

## Die oergode 
duimnael|regs|150 px|Godin Gaia, die aarde.
**Chaos** (Grieks: Χαος, "leegte") is in die Griekse mitologie die niks waaruit die Aarde ontstaan het, asook die eerste gode, die oergode: Gaia, Hemera, Nyx, Tartaros, Uranos,  Chronos, Eros, Erebos en uiteindelik Aither. Die kinders van Chaos het saam met hul vader die berge, see en hemel geskep. Hulle het ook kinders gehad: 12 Titane, 3 siklope en 3 honderdhandiges, reuse met honderd arms elk gemaak. Uranos was die koning van die oergode.

## Die Titane 
Een van die Titane, Kronos, het sy pa, Uranos, ontman en sy bewind oorgeneem en so die nuwe koning van die gode geword. Die ander elf Titane was sy suster en vrou Rea, asook Huperion, Iapetos, Koios, Krios, Mnemosune, Okeanos, Foibe, Tetis, Teia en Temis. 

Verskeie Titane het kinders gehad wat ook as Titane bekend staan. Hierdie tweede geslag sluit die kinders in van Huperion (Helios, Eos en Selene), die dogters van Koios (Leto en Asteria) en die seuns van Iapetos (Prometeus, Epimeteus, Atlas en Menoitios). 

## Die Olimpiese gode 
duimnael|regs|150px|*Die Twaalf Olimpiërs* deur Nicolas-André Monsiau, omstreeks laat 18de eeu.
Kronos het verskeie kinders by Rea gehad: Hestia, Demeter, Hera, Hades en Poseidon, maar het hulle almal ingesluk sodra hulle gebore is ná ’n voorspelling dat een van sy kinders hom sou onttroon nes hy sy eie pa onttroon het. Maar ná Zeus se geboorte het Rea vir Kronos ’n klip, in klere toegedraai, gegee en hy het die klip ingesluk. Rea het Zeus in ’n grot op die berg Ida in Kreta weggesteek. 

Nadat Zeus ’n volwasse man geword het, het hy Kronos gedwing om eers die klip op te bring en daarna al sy broers en susters. Daarna het Zeus saam met sy broers, susters, die siklope en die reuse vir Kronos en die ander Titane in die Titanestryd onttroon. Die verslane Titane is na die donker onderwêreldstreek Tartaros gestuur. 

Zeus het die wêreld met sy oudste broers, Poseidon en Hades, gedeel deur hulle drie lootjies te laat trek. Zeus het die lug gekry, Poseidon die water en Hades die wêreld van die afgestorwenes (onderwêreld). 

Die Olimpiese gode, ook bekend as die Twaalf Olimpiërs of die Dodekateon (Grieks: Δωδεκάθεον – δώδεκα, dōdeka, "twaalf" + θεοί, theoi, "gode") is die belangrikste twaalf gode van dié tyd. Hulle het op die berg Olimpus gewoon.  

Die klassieke twaalf Olimpiese gode is: Zeus, Hera, Poseidon, Demeter, Ares, Hermes, Hefaistos, Afrodite, Atena, Apollo, Artemis en Hestia.

## Sien ook 
* Lys van Griekse mitologiese figure 
* Mite
* Mitologie
Vierkante kilometer

[duimnael|regs|Een [hektaar (rooi) word teenoor 'n vierkante kilometer (blou en rooi) aangedui.]]
**Vierkante kilometer** (simbool **vk km** of **km&sup2;**) is 'n SI-eenheid vir oppervlak. Dit is 'n afgeleide SI-eenheid, en is gelyk aan:

* die oppervlakte van 'n vierkant met sye wat elk een kilometer lank is
* 1&nbsp;000&nbsp;000 m&sup2;
* 100 hektaar
* 0,386 102 vierkante myl (landmyl)
* 247,105381 akker
Ayerbe

**Ayerbe** is 'n dorp in Spanje.

## Beelde 

Lêer:Ayerbe torre 2006.06.jpg
Lêer:Torre de San Pedro.jpg
Lêer:Ayerbe torrereloj 2006 06.jpg
Lêer:Camino de San Miguel 2.jpg
Lêer:San Pedro apóstol. Ayerbe.jpg
Lêer:Nuestra Señora de Casbas.jpg
Lêer:Sanantonysanquilez.jpg
Lêer:Ermita de S.Lucia. puerta oeste. Ayerbe.jpg
Lêer:Ayerbe.gigantes.2005.6.19.42.jpg

## Eksterne skakels 
* www.reinodelosmallos.com
* Carnicraba 
* 20px Himno a la Virgen de Casbas Fichero Audio (MID)
Koeksister

duimnael|regs|260px|'n Bordjie koeksisters.
duimnael|regs|260px|Koeksisters

**Koeksisters** is 'n tradisionele soet Afrikaanse lekkerny.

## Resep 
Koeksisters word as volg voorberei:

### Stroop 
Los 4 koppies suiker op in 375&nbsp;ml water. Meng 2,5 ml kremetart, 2,5 ml fyngemaalde gemmer en twee stukke pypkaneel (of alternatiewelik so 'n kwart teelepel poeierkaneel) by die oplossing. Kook die stroop vir 5 minute lank. Sit so 'n 5 tot 10&nbsp;ml gliserien by die mengsel net voor die mengsel van die stoof verwyder word om 'n blink voorkoms te verkry.

### Deeg 
Sif 'n liter meelblom saam met 30&nbsp;ml bakpoeier in 'n bak. Meng dit deeglik 50&nbsp;ml botter (margarien of olie kan ook gebruik word). Klits 'n eier en meng dit saam met 'n so 250 tot 375&nbsp;ml melk of water in die deeg in. Knie die deeg goed totdat 'n gladde tekstuur verkry word. Laat staan vir ten minste 2 ure. Rol die deeg tot 'n dikte van 1 cm uit.

Sny dit in repies en vleg hulle. Bak die koeksisters in diep olie by 190 °C tot 'n ligbruin kleur aan albei kante verkry word. Haal die koeksisters uit en dreineer die oortollige olie af en dompel in koue stroop (Stroop moet koud gehou word deur byvoorbeeld die bak stroop in 'n groot skottel met ysblokkies daarom te hou). Laat die stroop afdrup en laat droog word. Ongeveer 6 dosyn koeksisters kan met hierdie hoeveelhede voorberei word.

## Sien ook 
* Koesister
* Koeksistermonument
* Hertzoggie
Motorsport

duimnael|regs|300px|'n Deelnemer wys sy slag tydens 'n motorfietswedren.
duimnael|regs|300px|'n Formule Een-wedren word gejaag.

**Motorsport** is 'n sport waar deelnemers motoraangedrewe voertuie gebruik om teen mekaar mee te ding. Dit word beoefen sedert kort na die maak van die eerste petrol-aangedrewe motorkarre.

## Wedrenne 
**Motorwedrenne** is die deel van motorsport waar deelnemers teen mekaar resies jaag. Spoed is hier van allergrootste belang omdat die persoon wat eerste by die eindpunt aankom die resies wen. Wedrenne kan met karre, bote, vliegtuie, motorfietse of enige ander motoraangedrewe voertuie plaasvind.

## Nie-jaag motorsport 
In teenstelling met wedrenne bestaan daar verskeie items waar die bestuurder se vaardighede eerder as spoed belangrik is. Voorbeelde hiervan is die beoordeling van deelnemers wat op 4x4 hindernisbane bestuur, asook gymkanas. Laasgenoemde benodig goeie vaardighede om 'n motor tussen nou paaltjies te parkeer, s-draaie deur 'n hindernisbaan te vleg, of op 'n seepgladde toetsbaan (Engels: *skidpan*) te bestuur.

## Olimpiese Spele 
Motorsport was as 'n demonstrasiesport tydens die Olimpiese Somerspele in 1900 aangebied.

## Sien ook 
* Formule Een
* Tydren
Boor (dubbelsinnig)

**Boor** kan na een van die volgende verwys:

* Boor, 'n chemiese element met simbool B en atoomgetal 5.
* Boormasjien, 'n apparaat wat gebruik word om gate te boor.
* Boorpunt, 'n insetstuk aan die voorkant van 'n boormasjien.
* Boor, die aksie waartydens 'n boormasjien gebruik word.
* Boor(-wydte), die afmeting van 'n enjinsilinder se deursnee; gewoonlik saam met die "slag" gespesifiseer.